ગત વર્ષે ટોરન્ટો ફિલ્મ ફેસ્ટિવલ અને પછી મુંબઈના મામી ફેસ્ટિવલમાં દર્શકો અને ક્રિટિક્સની ખૂબ વાહવાહી મેળવ્યા બાદ ‘મુક્કાબાજ’ને થિએટર સુધી પહોંચવામાં વધારે પડતો સમય લાગી ગયો. છેલ્લા કેટલાક વર્ષોમાં બોલિવૂડમાં ક્રિકેટને છોડીને અન્ય રમતો પર ફિલ્મો બનવા લાગી છે અને દર્શકોનો એક મોટો વર્ગ તેને પસંદ પણ કરી રહ્યો છે. ‘ચક દે ઈન્ડિયા’, ‘ભાગ મિલ્ખા ભાગ’, ‘મેરીકૉમ’, ‘સુલતાન’ અને ‘દંગલ’ જેવી ફિલ્મોને મળેલી સફળતા એ વાતની સાબિતી પૂરે છે કે, ક્રિકેટ સિવાયની અન્ય રમતો પર પણ સુપરહિટ ફિલ્મો બની શકે છે.